## Naredba o ograničenju prometa na cestama

### NN 38/2004 (24.3.2004.), Naredba o ograničenju prometa na cestama

# ministarstvo unutarnjih poslova

940

Na
temelju članka 193. stavka 1. Zakona o sigurnosti prometa na cestama (»Narodne
novine« br. 59/96. – pročišćeni tekst), ministar unutarnjih poslova u
suglasnosti s ministrom mora, turizma, prometa i razvitka donosi

## NAREDBU

### O OGRANIČENJU PROMETA NA CESTAMA

I.

Zabranjuje
se promet teretnim automobilima sa ili bez prikolice čija najveća dopuštena
masa prelazi 7,5 tona, vozilima koja su sama ili s priključnim vozilima dulja
od 14 m (dalje u tekstu: teretni automobili), traktorima, zaprežnim vozilima,
radnim vozilima i drugim strojevima te vozilima koji se na ravnoj cesti ne mogu
brzinom većom od 40 km/sat i vozilima za osposobljavanje kandidata za vozače
(kada se obavlja obuka iz nastavnog predmeta upravljanje vozilom), na državnim
trajektnim lukama Split i Zadar te na sljedećim državnim cestama, osim na
dijelovima gdje je izgrađena autocesta:

1. na dijelu državne ceste (dalje u tekstu: DC) 1, na
relaciji: Karlovac (raskrižje Brze ceste i Smičiklasove ulice) – Slunj – Gračac
– Knin – Brnaze – do Križica (kod Dugopolja) i na dionici od Klisa do Solina
(novoizgrađenom obilaznicom grada Solina),

2. na dijelu DC 8, na relaciji: raskrižje s DC 40
(čvor Bakar) – Zadar – Split – granični prijelaz (dalje u tekstu: GP) Klek –
(granica BiH) – GP Zaton Doli (granica BiH) – Dubrovnik – GP Karasovići
(granica Srbije i Crne Gore), osim na dijelu od raskrižja DC 27 (kod Šibenskog
mosta) do istočnog ulaza u Šibenik (odvojak za DC 58), te od rotora Bilice u Solinu
do raskrižja za skretanje u Trgovačko-transportni terminal u Stobreču,

3. na
DC 9, na relaciji: Metković – Opuzen – DC 8,

4. na
dijelu DC 21, na relaciji: GP Kaštel (granica R. Slovenije) – Buje – čvor
Kanfanar, osim na dionici DC 3 od čvora Kanfanar – do Pule (spoj sa DC 66),

5. na
dijelu DC 23, na relaciji: Žuta Lokva – Senj,

6. na
DC 39, GP Aržano (granica BiH) do raskrižja s DC 8 (Dupci),

7. na
dijelu DC 53, od raskrižja sa županijskom cestom (dalje u tekstu: ŽC) 4207 do
GP Slavonski Brod (granica BiH),

8. na
dijelu DC 60, na relaciji: Brnaze – Trilj – Cista Provo,

9. na
dijelu DC 66, na relaciji: Pula – Raša – Opatija – DC 8,

10. na
DC 200, na relaciji: Buje (DC 21) – GP Plovanija (granica R. Slovenije),

11. na
DC 220, na relaciji: Trilj (DC 60) – GP Kamensko (granica BiH),

12. na DC 300, Buje (DC 21) – Umag,

13. na dijelu Ž 5002 na relaciji: Novigrad – Tar –
Poreč – Vrsar (spoj sa Ž 5073),

14. na prilazu i površinama državne trajektne luke
Split,

15. na prilazu i površinama državne trajektne luke
Zadar.

II.

Zabrana iz točke I. ove Naredbe vrijedi:

– u vremenu od 12. lipnja do 19. rujna, subotom od
4,00 do 14,00 sati i nedjeljom od 12.00 do 23.00 sata,

– na Veliki petak i dane uoči blagdana Republike
Hrvatske od 15.00 do 23.00 sata,

– na posljednji dan blagdana od 14,00 do 23,00 sata.

Ako je blagdan, odnosno posljednji dan blagdana, u
petak ili subotu, zabrana vrijedi nedjeljom od 12.00 do 23.00 sata.

Ako je blagdan u nedjelju ili ponedjeljak zabrana
vrijedi petkom uoči blagdana od 15.00 do 23.00 sata.

Na svim graničnim prijelazima navedenim u ovoj
Naredbi, dozvoljava se vozilima domaćih registarskih oznaka obuhvaćenih
zabranom, u svim terminima zabrana, ulaz u Republiku Hrvatsku i kretanje do
najbliže granične carinarnice ili carinskog terminala, pod uvjetom da je pri
carinarnici ili carinskom terminalu prostor za parkiranje ovih vozila ili ako
je na području graničnog prijelaza odgovarajuće parkiralište na koje se za
vrijeme zabrane isključuju vozila iz prometa.

III.

Nedjeljom u vremenu od 6,00 do 22,00 sata zabranjuje
se promet teretnim automobilima sa ili bez prikolice čija masa prelazi 7,5 tona
na DC 2 od Varaždina do GP Dubrava Križovljanska.

Zabrana iz stavka 1. ove točke ne odnosi se na vozila
pravnih i fizičkih osoba sa sjedištem ili prebivalištem u zoni DC 2, između
Varaždina i Dubrave Križovljanske i na vozila iz točke IV. ove Naredbe, alineja
6, 7. i 8. kada obavljaju dostavu za potrebe opskrbe na toj dionici ceste.

Hrvatske ceste d.o.o. obvezne su zabranu iz stavka 1.
točke I. i stavka 1. i 2. točke III. ove Naredbe, obilježiti odgovarajućim
prometnim znakovima i preko javnih medija obavijestiti javnost.

IV.

Od
ograničenja propisanih ovom Naredbom, izuzeta su slje­deća vozila:

–
vozila s prednošću prolaska i vozila pod pratnjom,

–
vozila Ministarstva unutarnjih poslova i oružanih snaga,

–
vozila za održavanje cesta, elektroenergetskih i sličnih instalacija te vozila
za dostavu pošte i tiska,

–
reportažna vozila radija i televizije,

–
cisterne koje prevoze pitku vodu,

–
vozila koja prevoze materijal ili opremu prijeko potrebnu u slučajevima nužde,

–
teretni automobili ili teretni automobili s poluprikolicama koji su namijenjeni
za prijevoz betona, asfaltne mase i pogonskih goriva za motorna vozila, osim na
DC 2, između Varaždina i Dubrave Križovljanske, na kojoj mogu prometovati uz
uvjete propisane točkom III. ove Naredbe,

–
teretni automobili ili teretni automobili s poluprikolicama koji prevoze lako
kvarljive namirnice, kao što su: svježe meso i svježi mesni proizvodi, svježe mlijeko
i mliječni proizvodi, svje­ža riba i riblji proizvodi, lako kvarljivo voće i
povrće, osim na DC 2, između Varaždina i Dubrave Križovljanske, na kojoj mogu
prometovati uz uvjete propisane točkom III. ove Naredbe,

–
teretni automobili ili teretni automobili s poluprikolicama koji prevoze živu
stoku i perad, osim na DC 2, između Varaždina i Dubrave Križovljanske, na kojoj
mogu prometovati uz uvjete propisane točkom III. ove Naredbe,

– druga
vozila koja imaju dozvolu.

V.

Dozvolu
iz točke IV. ove Naredbe izdaje policijska uprava ili policijska postaja na
čijem području vožnja započinje u unutarnjem cestovnom prometu, odnosno po
mjestu ulaska vozila u Republiku Hrvatsku, u međunarodnom cestovnom prometu,
samo kad je s obzirom na vrijeme i okolnosti prijevoz posebice oprav­dan ili
prijeko potreban iz sigurnosnih razloga ili zbog toga što bi njegova odgoda
prouzročila veće materijalne štete.

Dozvola
iz stavka 1. ove točke izdaje se na predlošku koji je otisnut uz ovu Naredbu i
njezin je sastavni dio.

VI.

Novčanom
kaznom od 5.000 kuna kaznit će se za prekršaj trgovačko društvo ili druga
pravna osoba, a novčanom kaznom od 1.000 kuna odgovorna osoba u trgovačkom
društvu ili drugoj pravnoj osobi i obrtnik ako narede ili dopuste da njihova
vozila sudjeluju u prometu protivno ovoj Naredbi.

Novčanom
kaznom od 5.000 kuna kaznit će se obrtnik za prekršaj iz stavka 1. ove točke.

Novčanom
kaznom od 500 kuna kaznit će se za prekršaj instruktor vožnje koji osposobljava
kandidate za vozače, kao i vozač koji upravlja vozilom protivno ovoj Naredbi.

                                          VII.

Ova
Naredba stupa na snagu danom objave u »Narodnim novinama«.

Broj:
511-01-24-2718/04.
Zagreb, 12. ožujka 2004.

            Ministar
**Marijan Mlinarić, dr. med**., v. r.

if !supportEmptyParas endif

if !supportEmptyParas endif

if !supportEmptyParas endif

                                        ![](dodatni/349425.gif)
if !supportLineBreakNewLine
endif

                                REPUBLIKA HRVATSKA

    MINISTARSTVO UNUTARNJIH
POSLOVA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

    (naziv
policijske uprave ili postaje)

Broj:

Mjesto
i datum: \_\_\_\_\_\_\_\_\_\_\_\_\_\_\_\_\_\_\_\_\_

Na temelju točke V. Naredbe o ograničenju prometa na
cestama
(»Narodne novine«, broj 38/04 ) izdaje se

DOZVOLA

Vozilu registarske oznake
\_\_\_\_\_\_\_\_\_\_\_\_\_\_\_\_\_\_\_ dozvoljava se

prometovanje radi prijevoza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

na relaciji
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

 u vrijeme zabrane prometa.

if !supportEmptyParas endif

Ova
dozvola važi za dan \_\_\_\_\_\_\_\_\_\_\_\_ i dan \_\_\_\_\_\_\_\_\_\_\_\_\_\_.

if !supportEmptyParas endif

                                    M.P.

                                                           \_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                (potpis ovlaštene osobe)

if !supportEmptyParas endif

Naredba, NN 38/2004-940